ప్రత్యేక తెలంగాణ ఉద్యమాలు
ఈ లోగా తెలంగాణా రాష్ట్ర ఏర్పాటు లక్ష్యంగా భారతీయ జనతా పార్టీ లోని ప్రముఖ నేత ఆలె నరేంద్ర ఆ పార్టీ నుండి వైదొలగి, తెలంగాణ సాధన సమితి అనే సంస్థను ఏర్పాటు చేసి, ఉద్యమం ప్రారంభించాడు. కొద్ది కాలానికే - ఆగష్టు 2002లో - తన సంస్థను తెరాసలో విలీనం చేసి, తెరాసలో తాను రెండో ప్రముఖ నాయకుడయ్యాడు.
బి. వినోద్ కుమార్
1990 ల చివర్లో తెలంగాణ ఉద్యమం తిరిగి ప్రారంభించడంలో వినోద్ కుమార్ ముందంజలో ఉన్నాడు. తెలంగాణ ప్రాంతంలో వెనుకబడిన పరిస్థితుల గురించి జరిగిన అనేక చర్చలు, సెమినార్లు మరియు రౌండ్ టేబుల్ సమావేశాలలో పాల్గొన్నాడు. హైదరాబాద్ రాజధానిగా ప్రత్యేక తెలంగాణ రాష్ట్ర ఏర్పాటే ఏకైక ఎజెండాగా కల్వకుంట్ల చంద్రశేఖర్ రావు 2001, ఏప్రిల్ 27న ఏర్పాటుచేసిన తెలంగాణ రాష్ట్ర సమితి (తెరాస) పార్టీ యొక్క వ్యవస్థాపక సభ్యులుగా ఉన్నాడు. అప్పటి నుండి టిఆర్ఎస్ పార్టీలో మరియు తెలంగాణ ఉద్యమంలో కీలక పాత్ర పోషిస్తూ వచ్చాడు.